b'\n_START_ARTICLE_\nMemorial Cup\n_START_PARAGRAPH_\nMemorial Cup on Canadian Hockey Leaguen mestaruuspalkinto. Joka vuosi siit\xc3\xa4 ottelee Memorial Cup Tournamentissa CHL:n is\xc3\xa4nt\xc3\xa4joukkue ja kolme j\xc3\xa4senliigan mestaria: WHL:n, OHL:n ja QMJHL:n voittaneet joukkueet.\n_START_SECTION_\nHistoria\n_START_PARAGRAPH_\nMemorial Cup kulki alun perin nimell\xc3\xa4 OHA Memorial Cup. Ontario Hockey Association (OHA) aloitti perinteen ensimm\xc3\xa4isess\xc3\xa4 maailmansodassa kuolleiden kanadalaisten muistolle. Palkinto oli jo alkuaan kanadalaisten juniorijoukkueiden mestaruuspalkinto. Juniorisarjan jakauduttua A- ja B-sarjoihin Memorial Cupista tuli A-juniorien palkinto._NEWLINE_1972 otettiin k\xc3\xa4ytt\xc3\xb6\xc3\xb6n nykyinen k\xc3\xa4yt\xc3\xa4nt\xc3\xb6, jonka mukaan CHL:n kolmen junioriliigan mestarit ottelevat Memorial Cupista. Vuonna 1983 turnaukseen otettiin mukaan my\xc3\xb6s is\xc3\xa4nt\xc3\xa4kaupungin joukkue.\n_START_SECTION_\nSuomalaiset Memorial Cupissa\n_START_PARAGRAPH_\nAinoastaan nelj\xc3\xa4 suomalaista j\xc3\xa4\xc3\xa4kiekkoilijaa on voittanut Memorial Cupin. Veli-Pekka Kinnunen ja Anssi Melamets\xc3\xa4 pelasivat kev\xc3\xa4\xc3\xa4ll\xc3\xa4 1979 Peterborough Petesiss\xc3\xa4, joka voitti lopputurnauksen ja Olli Juolevi London Knightsin paidassa kev\xc3\xa4\xc3\xa4ll\xc3\xa4 2016. Julius N\xc3\xa4ttisen edustama Windsor Spitfires voitti turnauksen 2017. Lis\xc3\xa4ksi kolme suomalaista j\xc3\xa4\xc3\xa4kiekkoilijaa on pelannut lopputurnauksen h\xc3\xa4vinneiss\xc3\xa4 joukkueissa.'